Javier var meget venlig og ventede på os i lejligheden selvom vi undervejs hang fast i en kø i 1 time.
Området er meget stille og terrassen var et hyggeligt sted selvom der ikke var plads og møbler til alle fire. Der er indhegnede boldbaner lige uden for døren.
Værelserne havde en fin størrelse men 2 af sengene var hårde som sten.
Selve køkkenet ser fint ud men er alt for billigt og mangelfuldt. Stegepanden lignede en bowlerhat og af samme grund spiste vi kun hjemme 1 aften.
Lejligheden bærer desværre præg af at været lavet til udlejning og ikke at du låner ejerens beboede lejlighed. Der er absolut intet på væggene og blomsterne på billederne var der ingen af. Gardinerne er så lange at de ligger en halv meter langs gulvet og belysningen er overalt meget mangelfuld.
Badeværelse et er kapitel for sig selv. Døren var svær at lukke og kunne ikke låses. Toilettet er ikke spændt ordentligt fast , udsugningen virkede ikke og der var både meget støvet og decideret beskidt og store kalkpletter på gulvet. Der var 2 glas på badeværelset. De var placeret på toilettets cisterne fordi der ikke var nogle hylder og var meget meget beskidte. Det er simpelthen for ulækkert.
Vi valgte at bo i lejlighed for at kunne få en hyggelig base i ferien og det fik vi ikke.
Hvis Javier seriøst ønsker at udleje skulle han flytte ind i lejligheden i en uge sammen med 3 andre. Så ville han forhåbentligt kunne se hvad der er galt. Lejligheden og området er nemlig godt nok.